section_heading: Životopis
paragraph_text: Njegovo rano obrazovanje bilo je nezanimljivo. Pjevao je u zboru, raznosio novine, i nosio palice za golf. Nakon mature, odlazi u američku mornaricu, te je kao zrakoplovni mehaničar poslan na Filipine. Kad je Drugi svjetski rat završio, otišao je u Los Angeles da bi postao glumac, ali je prvo radio kao vozač kamiona pokušavajući se probiti. Na Sveučilište u Kaliforniji se nije mogao upisati zbog loših ocjena. Onda ga 1948. godine zapaža agent Henry Willson. Tada počinje njegova karijera duga 40 godina u kojoj je snimio 70 filmova.